**LIETUVOS RESPUBLIKOS**



**ĮSTATYMO „DĖL LIETUVOS VALSTYBĖS VĖLIAVOS“ 3 STRAIPSNIO PAPILDYMO**

**Į S T A T Y M A S**

2003 m. liepos 4 d. Nr. IX-1704

Vilnius

(Žin., 1991, Nr. [20-517](https://www.e-tar.lt/portal/lt/legalAct/TAR.07CAE5E6C2B3); 1994, Nr. [15-248](https://www.e-tar.lt/portal/lt/legalAct/TAR.BF82C78410EE); 1996, Nr. [33-806](https://www.e-tar.lt/portal/lt/legalAct/TAR.CF2FD690F145); 1997, Nr. [41-991](https://www.e-tar.lt/portal/lt/legalAct/TAR.ECF67BEF2809), Nr. [65-1538](https://www.e-tar.lt/portal/lt/legalAct/TAR.1933E527F603); 2002, Nr. [44-1652](https://www.e-tar.lt/portal/lt/legalAct/TAR.139A5A7271CB))

**1 straipsnis. 3 straipsnio 1 punkto papildymas**

Papildyti 3 straipsnio 1 punktą ir jį išdėstyti taip:

„1) prie Lietuvos Respublikos Seimo, Lietuvos Respublikos Vyriausybės, Lietuvos Respublikos krašto apsaugos ministerijos ir savarankiškų karinių dalinių teritorijose, prie apskričių viršininkų administracijų, savivaldybių tarybų pastatų, taip pat ant Gedimino pilies bokšto Vilniuje – nuolat. Prie valstybinių aukštųjų ir valstybės bei savivaldybių bendrojo lavinimo mokyklų – paprastai iškeliama prasidėjus mokslo metams ir nuleidžiama jiems pasibaigus.

Prie Lietuvos Respublikos valstybės ir savivaldybių institucijų bei įstaigų nuolat iškeliama tik Lietuvos valstybės vėliava. Naudoti kitų valstybių vėliavas prie Lietuvos Respublikos valstybės ir savivaldybių institucijų bei įstaigų, taip pat jų pastatų viduje neleidžiama, išskyrus šio įstatymo 5 straipsnyje nurodytus atvejus;“.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS ROLANDAS PAKSAS